《和焦孟阳侍讲经筵宴退韵》
明代·程敏政

讲馀开宴日曈瞳，仰荷君王礼意隆。法酝似篘金水绿，宫衣遥射玉阑红。

班资间阔亲元老，门榭追趍属上公。致主有心才不逮，十年陈说负天聪。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。